L 195/16 Jurnalul Oficial al Uniunii Europene 27.7.2010 REGULAMENTE REGULAMENTUL (UE) NR. 667/2010 AL CONSILIULUI din 26 iulie 2010 privind măsuri restrictive împotriva Eritreei CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 215 alineatele (1) și (2), având în vedere Decizia 2010/127/PESC a Consiliului privind măsuri restrictive împotriva Eritreei (!), adoptată în conformitate cu titlul V capitolul 2 din Tratatul privind Uniunea Europeană, având în vedere propunerea comună a Înaltului Reprezentant al Uniunii pentru afaceri externe şi politica de securitate și a Comisiei, întrucât: (1) La 1 martie 2010, Consiliul a adoptat Decizia 2010/127/PESC privind măsuri restrictive împotriva Eritreei şi de punere în aplicare a Rezoluției (RCSONU) 1907(2009) a Consiliului de Securitate al Organizaţiei Naţiunilor Unite. La 26 iulie 2010, Consiliul a adoptat Decizia 2010/414/PESC de modificare a Deciziei 2010/127/PESC în scopul introducerii unei proceduri de modificare și de revizuire a listei persoanelor şi enti- tăților desemnate de Consiliul de Securitate al Organi- zației Naţiunilor Unite („Consiliul de Securitate”) sau de Comitetul de sancțiuni relevant al Organizaţiei Naţiunilor Unite („Comitetul de sancţiuni”). Măsurile restrictive împotriva Eritreei includ o interdicţie privind furnizarea de asistență tehnică, instruire, asistență financiară și asistență de alt tip în legătură cu activitățile militare, precum şi o interdicţie de a achiziționa sau de a obţine o asemenea asistență tehnică, instruire, asistență financiară şi de alt tip din partea Eritreei. Decizia  2010/127/PESC  prevede, de  asemenea, inspectarea anumitor încărcături cu destinația Eritreea sau provenind din această țară şi, în cazul aeronavelor şi al navelor, raportarea suplimentară înainte de sosire și înainte de plecare cu privire la toate mărfurile aduse/ scoase în/din Uniune. Această raportare ar trebui să se efectueze în conformitate cu dispozițiile privind decla- rațiile sumare de intrare şi ieşire din Regulamentul (CEE) nr. 2913/1992 al Consiliului din 12 octombrie 1992 de instituire a Codului Vamal Comunitar (?). () JO L 51, 2.3.2010, p. 19. Decizie astfel cum a fost modificată prin Decizia 2010/414/PESC a Consiliului (A se vedea pagina 74 din prezentul Jurnal Oficial.). (?)) JO L 302, 19.10.1992, p. 1. (4) În plus, Decizia 2010/127/PESC prevede măsuri restrictive de natură financiară împotriva persoanelor şi entităților desemnate de Consiliul de Securitate sau de către Comitetul de sancţiuni competent, precum şi o interdicţie privind furnizarea, vânzarea sau transferul de arme şi echipamente militare către persoanele şi entitățile desemnate, precum şi privind furnizarea de asistență şi servicii aferente. Aceste măsuri restrictive ar trebui să fie impuse împotriva persoanelor şi entităților, inclusiv, dar nu numai, liderilor politici și militari din Eritreea, precum și entităților guvernamentale și parastatale și entităților private deţinute de cetățeni eritreeni care trăiesc pe teri- toriul sau în afara teritoriului Fritreei, desemnate de către ONU pentru violarea embargoului asupra armelor prevăzut în RCSONU 1907 (2009), pentru acordarea de asistență din partea Eritreei unor grupări armate ale opoziției care urmăresc destabilizarea regiunii, pentru obstrucționarea punerii în aplicare a RCSONU 1862 (2009) privind Djibouti, pentru adăpostirea, finanțarea, asistarea, sprijinirea, organizarea, formarea sau incitarea unor persoane sau grupări în vederea comiterii unor acte de violență sau a unor acte teroriste îndreptate împotriva unor state altele decât Eritreea sau împotriva cetățenilor acestora din regiune, sau pentru obstrucționarea investi- gațiilor sau a lucrărilor Grupului de monitorizare instituit de Consiliul de Securitate. Aceste măsuri intră sub incidența Tratatului privind func- ționarea Uniunii Europene şi, în consecință, în special pentru a se asigura aplicarea lor uniformă de către operatorii economici din toate statele membre, se impune adoptarea unei legislații la nivelul Uniunii pentru punerea lor în aplicare în ceea ce priveşte Uniunea. Prezentul regulament respectă drepturile fundamentale şi principiile consacrate în special de Carta Drepturilor Fundamentale a Uniunii Europene, mai ales dreptul la o cale de atac eficientă și la un proces echitabil, dreptul la proprietate și dreptul la protecția datelor cu caracter personal. Prezentul regulament ar trebui aplicat în conformitate cu aceste drepturi și principii. De asemenea, prezentul regulament respectă pe deplin obligațiile statelor membre în conformitate cu Carta Organizației Națiunilor Unite şi caracterul obligatoriu al rezoluțiilor Consiliului de Securitate.